Marcus Kleveland

Marcus Kleveland (født 1999) er en norsk snøbrettkjører som representerer Dombås Idrettslag. Han har to ganger vunnet i slopestyle, to ganger big air og to ganger knuckle huck i X Games. Han ble verdensmester i slopestyle under VM i freestyle og snøbrett 2021.

 Biografi 
Kleveland er født 25. april 1999 på Dombås.
I 2015 ble han omtalt i Aftenposten som et av Norges største idrettstalenter. Det ble da spesielt vektlagt at han var tidenes yngste utøver å lande en triple cork (en trippel salto med fire rotasjoner).https://www.aftenposten.no/sport/i/LAo3kp/derfor-er-marcus-15-norges-stoerste-talent 

 Karriere 
Han vant big air-konkurransen i FIS Super Series i Milano 12. november 2016, og vant air+style-konkurransen i Beijing én uke senere.

Han er utøver på det norske snøbrettlandslaget i grenen slopestyle/big air.

Han var nominert til Idrettsgallaen 2017 i klassen for årets gjennombrudd. I slutten av januar 2017 kom han på 2.-plass i big air i X Games Aspen 2017, der han ble den første utøveren i verden som utførte en quad cork 1800 i konkurranse.Aftenposten.no - TV 2-kommentatoren måtte bare le da TV-seerne ble snytt, besøkt 28. januar 2017. To dager senere vant han gull i slopestyle i X Games Aspen 2017.

I X Games Aspen 2018 vant Kleveland nok en gang slopestyle og tok sølv i big air.«Sliten og forslått – Marcus Kleveland (18) tok nytt gull i X Games», NRK.no 15. desember samme året falt Kleveland under trening før konkurransen Dew Tour i Colorado. Han knuste da en kneskål og måtte gjennom en lang periode med rehabilitering.https://www.aftenposten.no/sport/i/668AB0/kleveland-om-den-brutale-kneskaden-alt-var-bare-dritt

I X Games Norway 2020 vant han knuckle huck.
I vinter-X Games Aspen 2021 tok han gull i big air.

I VM i freestyle og snøbrett 2021 i Aspen ble han verdensmester i slopestyle, og ble nummer tre i big air.

I vinter-X Games Aspen 2022 tok han gull i big air og knockle huck og sølv i slopestyle, og han gjentok bedriften året etter, i vinter-X Games 2023.

Referanser

 Eksterne lenker 



Kategori:Personer fra Dovre kommune
Kategori:Norske snøbrettkjørere
Kategori:Norske deltagere i X Games
Kategori:Deltakere for Norge under Vinter-OL 2018
Kategori:Snøbrettkjørere under Vinter-OL 2018
Kategori:Snøbrettkjørere under Vinter-OL 2022
Kategori:Deltakere for Norge under Vinter-OL 2022
Kategori:Snøbrettkjørere under Vinter-OL 2026
Kategori:Deltakere for Norge under Vinter-OL 2026